
48 DR.30.11.2021 

 
Pembiayaan kepada bumiputera, JPM yang uruskannya dan pelbagai lagi 

bantuan bagi usahawan-usahawan SME. Jadi saya mohon pendapat Yang Berhormat 
Menteri adakah lebih mudah sekiranya kementerian ini yang menguruskan semua 
pembiayaan ini.  

Kedua, kita semua tahu bukan mudah pembiayaan atau pinjaman yang 
disediakan oleh kerajaan untuk diluluskan.  Jadi saya mohon kementerian jelaskan 
apakah perbezaan permohonan pembiayaan sebelum pandemik dan sewaktu pandemik. 
Bagaimanakah proses kelulusan pinjaman dan lebih mudah dan lebih pantas diberikan?   

Persoalan-persoalan ini amat penting Tuan Pengerusi kerana ketidakmampuan 
SME meluluskan perniagaan mereka akan menyebabkan lebih ramai penganggur 
dilahirkan khususnya di Sabah yang semuanya sudah maklum bahawa kadar 
pengangguran kami adalah kedua tertinggi. Malah golongan belia menganggur paling 
ramai adalah di negeri Sabah.   

 Saya juga ingin tahu sama ada kementerian ingin menyediakan skim bantuan 
khusus kepada mereka yang telah diberhentikan kerja akibat COVID-19 untuk bangkit 
semula menjadi usahawan.  

Apakah pendekatan dan strategi yang diambil kementerian bagi mengenal pasti 
mereka yang berpotensi dan bakat mereka di dalam jenis perniagaan tersebut khususnya 
kepada golongan belia luar bandar. Mereka berminat untuk berniaga dan bila mereka 
sudah mulakan perniagaan, tidak ramai yang berjaya. Apakah sebenarnya punca yang 
dikenal pasti dan bagaimanakah kementerian dapat membantu mereka untuk bangkit 
semula? 

 Golongan SME pula yang sudah berada di ambang “gulung tikar”. Apakah usaha 
kerajaan untuk memastikan mereka tidak gulung tikar kerana jika mereka gulung tikar, 
pekerja mereka juga akan kehilangan pekerjaan?  Jadi, apakah mekanisme kementerian 
untuk menyelamatkan mereka?  

Terakhir Tuan Pengerusi, sejauh manakah SME Corporation berjaya membantu 
usahawan di negara kita beralih ke arah pendigitalan.  Berapa ramaikah SME yang telah 
beralih ke perniagaan dalam talian dari tahun 2020 sehingga sekarang dan bantuan 
khusus bagi tujuan ini?  

Seperti yang kementerian sedia maklum, masih terdapat SME yang mempunyai 
masalah untuk menambah baik operasi perniagaan daripada pengkomputeran kepada 
digitalisasi. Kos bagi pembangunan teknologi, infrastruktur dan kemahiran pengurusan 
digital dalam operasi syarikat adalah tinggi dan apakah peranan yang boleh dimainkan 
oleh kementerian untuk membantu mereka. Sekian dan terima kasih.  

 Dato' Sri Azalina Othman Said [Pengerang]:  Yang Berhormat Padang Rengas. 

 
12.54 tgh. 

 Dato’ Seri Mohamed Nazri bin Abdul Aziz [Padang Rengas]:  Tuan Pengerusi, 
saya rujuk kepada Butiran 020200 – Pembangunan Ekosistem Keusahawanan dan juga 
Butiran 020300 – Pembangunan Francais dan Vendor. Tuan Pengerusi, pertama sekali 
saya hendak ucapkan tahniah kepada Yang Amat Berhormat Perdana Menteri kerana 
telah mengembalikan semula Kementerian Pembangunan Usahawan dan dicantumkan 
dengan koperasi.  

Sepertimana kita semua dimaklumkan iaitu bahawa kementerian ini adalah 
sangat penting terutamanya dalam usaha kita untuk hendak membangunkan usahawan-
usahawan bumiputera di tanah air kita ini yang masih memerlukan lagi sumbangan kerana 
mereka baru mula untuk hendak menjinakkan diri dengan keusahawanan ini. 

 Berkenaan dengan ekosistem keusahawanan ini, saya lihat iaitu bahawa daripada 
segi pinjaman, kita lihat sememang dia mempunyai ekosistem dia iaitu bahawa kalau di 
peringkat bawah sekali ada pinjaman yang dikatakan pinjaman Amanah Ikhtiar ya iaitu 
diberikan pinjaman kepada usahawan-usahawan kecil sehingga jumlah RM30,000.  



Pembiayaan kepada bumiputera, JPM yang uruskannya dan pelbagai lagi bantuan bagi usahawan-usahawan SME. Jadi saya mohon pendapat Yang Berhormat Menteri adakah lebih mudah sekiranya kementerian ini yang menguruskan semua pembiayaan ini. Kedua, kita semua tahu bukan mudah pembiayaan atau pinjaman yang disediakan oleh kerajaan untuk diluluskan. Jadi saya mohon kementerian jelaskan apakah perbezaan permohonan pembiayaan sebelum pandemik dan sewaktu pandemik. Bagaimanakah proses kelulusan pinjaman dan lebih mudah dan lebih pantas diberikan? Persoalan-persoalan ini amat penting Tuan Pengerusi kerana ketidakmampuan SME meluluskan perniagaan mereka akan menyebabkan lebih ramai penganggur dilahirkan khususnya di Sabah yang semuanya sudah maklum bahawa kadar pengangguran kami adalah kedua tertinggi. Malah golongan belia menganggur paling ramai adalah di negeri Sabah. Saya juga ingin tahu sama ada kementerian ingin menyediakan skim bantuan khusus kepada mereka yang telah diberhentikan kerja akibat COVID-19 untuk bangkit semula menjadi usahawan. Apakah pendekatan dan strategi yang diambil kementerian bagi mengenal pasti mereka yang berpotensi dan bakat mereka di dalam jenis perniagaan tersebut khususnya kepada golongan belia luar bandar. Mereka berminat untuk berniaga dan bila mereka sudah mulakan perniagaan, tidak ramai yang berjaya. Apakah sebenarnya punca yang dikenal pasti dan bagaimanakah kementerian dapat membantu mereka untuk bangkit semula? Golongan SME pula yang sudah berada di ambang "gulung tikar". Apakah usaha kerajaan untuk memastikan mereka tidak gulung tikar kerana jika mereka gulung tikar, pekerja mereka juga akan kehilangan pekerjaan? Jadi, apakah mekanisme kementerian untuk menyelamatkan mereka? Terakhir Tuan Pengerusi, sejauh manakah SME Corporation berjaya membantu usahawan di negara kita beralih ke arah pendigitalan. Berapa ramaikah SME yang telah beralih ke perniagaan dalam talian dari tahun 2020 sehingga sekarang dan bantuan khusus bagi tujuan ini? Seperti yang kementerian sedia maklum, masih terdapat SME yang mempunyai masalah untuk menambah baik operasi perniagaan daripada pengkomputeran kepada digitalisasi. Kos bagi pembangunan teknologi, infrastruktur dan kemahiran pengurusan digital dalam operasi syarikat adalah tinggi dan apakah peranan yang boleh dimainkan oleh kementerian untuk membantu mereka. Sekian dan terima kasih. Dato' Sri Azalina Othman Said [Pengerang]: Yang Berhormat Padang Rengas. 12.54 tgh. Dato' Seri Mohamed Nazri bin Abdul Aziz [Padang Rengas]: Tuan Pengerusi, saya rujuk kepada Butiran 020200- Pembangunan Ekosistem Keusahawanan dan juga Butiran 020300- Pembangunan Francais dan Vendor. Tuan Pengerusi, pertama sekali saya hendak ucapkan tahniah kepada Yang Amat Berhormat Perdana Menteri kerana telah mengembalikan semula Kementerian Pembangunan Usahawan dan dicantumkan dengan koperasi. Sepertimana kita semua dimaklumkan iaitu bahawa kementerian ini adalah sangat penting terutamanya dalam usaha kita untuk hendak membangunkan usahawan- usahawan bumiputera di tanah air kita ini yang masih memerlukan lagi sumbangan kerana mereka baru mula untuk hendak menjinakkan diri dengan keusahawanan ini. Berkenaan dengan ekosistem keusahawanan ini, saya lihat iaitu bahawa daripada segi pinjaman, kita lihat sememang dia mempunyai ekosistem dia iaitu bahawa kalau di peringkat bawah sekali ada pinjaman yang dikatakan pinjaman Amanah Ikhtiar ya iaitu diberikan pinjaman kepada usahawan-usahawan kecil sehingga jumlah RM30,000.